CELEX: 62013TA0691
Language: sk
Date: 2015-09-17 00:00:00
Title: Vec T-691/13: Rozsudok Všeobecného súdu zo 17. septembra 2015 – Ricoh Belgium/Rada („Verejné obstarávanie služieb a tovaru — Verejné obstarávanie — Čiernobiele multifunkčné tlačiarne a služby súvisiace s údržbou — Zamietnutie ponuky uchádzača — Povinnosť odôvodnenia — Transparentnosť“)

3.11.2015   
            
            
               SK
            
            
               Úradný vestník Európskej únie
            
            
               C 363/34
            
         Rozsudok Všeobecného súdu zo 17. septembra 2015 – Ricoh Belgium/Rada
   (Vec T-691/13) (1)
   
   ((„Verejné obstarávanie služieb a tovaru - Verejné obstarávanie - Čiernobiele multifunkčné tlačiarne a služby súvisiace s údržbou - Zamietnutie ponuky uchádzača - Povinnosť odôvodnenia - Transparentnosť“))
   (2015/C 363/42)
   Jazyk konania: holandčina
   
      Účastníci konania
   
   
      Žalobkyňa: Ricoh Belgium NV (Vilvorde, Belgicko) (v zastúpení: N. Braeckevelt a A. De Visscher, advokáti)
   
      Žalovaná: Rada Európskej únie (v zastúpení: M. Vitsentzatos a K. Michoel, splnomocnení zástupcovia, za právnej pomoci B. Van Vooren a J. Weytjens, advokáti)
   
      Predmet veci
   
   Návrh na zrušenie rozhodnutia Rady z 29. októbra 2013, ktorým sa odmieta ponuka predložená žalobkyňou v rámci verejného obstarávania UCA 034/13 týkajúceho sa nákupu alebo prenájmu čiernobielych multifunkčných tlačiarní (MFP) a súvisiacich služieb údržby v budovách, v ktorých sídli Generálny sekretariát Rady Európskej únie (Ú. v. EÚ 2013/S 83-138901), ako aj rozhodnutia Rady o pridelení zákazky inému uchádzačovi
   
      Výrok rozsudku
   
   
               1.
            
            
               Rozhodnutie Rady z 29. októbra 2013, ktorým sa odmieta ponuka predložená spoločnosťou Ricoh Belgium NV v rámci verejného obstarávania UCA 034/13 týkajúceho sa nákupu alebo prenájmu čiernobielych multifunkčných tlačiarní (MFP) a súvisiacich služieb údržby v budovách, v ktorých sídli Generálny sekretariát Rady, a ktorým sa zákazka prideľuje inému uchádzačovi, sa zrušuje v rozsahu, v akom sa dotýka časti č. 4.
            
         
               2.
            
            
               Rada Európskej únie je povinná nahradiť trovy konania.
            
         
      (1)  Ú. v. EÚ C 52, 22.2.2014.